Lea Salonga

María Lea Carmen Salonga Imutan, artistikoki Lea Salonga (Ermita, Filipinak, 1971ko otsailaren 22a) abeslari eta aktorea da. Ezaguna egin zen, batez ere Miss Saigon musikalean Kim pertsonaia antzeztean. 

Antzerki musikalaren arloan hasi zen, baina bere aurretik ez zuen pertsona filipinar batek ere lortu Salongaren besteko ospea nazioartean; nazioarteko hainbat sari irabazi dituen Asiako lehen artistetako bat izan da. Ameriketako Estatu Batuetara joan zen bizitzera, Kalifornia estatuko Los Angeles hirira. Filipinetako Angeles, Pampanga du biizleku. 

2010. urteko urriaren 15ean, Lea Salonga Elikadura eta Nekazaritzarako Nazio Batuen Erakundearen (FAO) Borondate Oneko Enbaxadore izendatu zuten.

 Ibilbidea 

 1978-1988 
Salongak 1978. urtean egin zuen debut profesionala, zazpi urterekin, El rey y yo musikalean, Filipinetako errepertorio bat. Hamar urte zituela hasi zuen ibilbide diskografikoa, Small Voice (euskaraz: Ahots txikia) albumarekin, eta urrezko ziurtagiria jaso zuen. Gerard Salonga nebarekin batera egindako Happiness (euskaraz: Zoriontasuna) abestiak markatu zuen bere lehen grabazioa. Nebak urte batzuk geroago bere musika zuzendari eta zuzendari sortzaile lan egin zuen, kontzertu eta grabaketetan ere hartu zuen parte. Bigarren albuma, Lea izenekoa, 1988. urtean argitaratu zuten. Musika-lanetan grabazioak eta aurkezpenak egiteaz gain, Salongak bere telebista-saio propioa egin zuen, Love, Lea, eta That's Entertainment (Horrelakoa da ikuskizunen mundua) saioko (German Moreno) kidea izan zen. Artean artista gaztea zela, Lea Salongak Arte eta Zientzia Zinematografikoen Akademiaren sarietarako izendapena jaso zuen (FAMAS, ingelesezko siglengatik, eta Filipinetan Oscarrerako izendapen baten baliokidea), haur emakumezko aktore onenaren atalean.

 1989-1992 
Salonga 1989. urtean aukeratu zuten Miss Saigon musikalean Kim pertsonaia antzezteko. Erresuma Batuan aktore/abeslari asiar nahiko kualifikatu bat aurkitu ezinik, ekoizleak herrialde askotan zehar ibili ziren ekoizpen britainiar garrantzitsu horren protagonistaren bila. Salongak, une horretan 17 urte zituenak, "Les Misérables" diskoko "On My Own" ("Bakarrik") abestu zuen, eta, gero, "Sun and Moon" ("Eguzkia eta ilargia") kantatzeko eskatu zioten, bere ahotsa musikaleko abestiekin bateragarria zela frogatzeko. Paneleko kideak txundituta geratu ziren Salongaren interpretazioa entzutean, eta adierazi zuten kantatu zuen lehen notatik, bazekitela Kim hautagai potentziala zela.

 1993-1996 
1993. urtean, Kimek Miss Saigon filmean egin zituen antzezpenen ostean, Salongak Éponine kaleko neskatoaren papera egin zuen Les Misérables filmeko Broadwayko ekoizpenean. Amaitu zuenean, Los Angelesera joan zen "A Whole New World" ("Mundu ideala") kanta abestera, Disneyren "Aladdín" produkzioan, eta, gero, Oscar bat irabazi zuen. Urte horretan bertan, izen bereko albuma argitaratu zuen, Atlantic Records etxearekin eta nazioarteko debuta izan zen. Salmenta apalak izan zituen Estatu Batuetan, baina 3 milioi kopia saldu zituen mundu osoan eta platinozko albuma lortu zuen Filipinetan. 1994. urtean, Salongak hainbat musika ekoizpenetan hartu zuen parte Filipinetan zein Singapurren. Sandy pertsonaia antzeztu zuen Grease filmean, Sonia They're Playing our song filmean, eta The Woods filmeko sorgina izan zen. 1995. urtean Estatu Batuetara itzuli zenean, Salongak 18 urteko Geri Riordan izeneko neskato vietnamita-estatubatuarraren rola bete zuen Redwood Curtain filmean, eta John Lithgow eta Jeff Danields izan zituen protagonista. Filipinetara itzuli zen, Aga Muhlach filipinarrarekin batera, Sanan Mauli Muli kritikariek txalotutako filmean protagonista izateko. Lan horrekin FAMASeko bigarren izendapena lortu zuen, baina ordukoan emakumezko aktore onenaren atalean.Sir Cameron Mackintosh-en gonbitea onartu zuen Éponineren rola antzezteko produkzioan, Les Misérables lanaren 10. urteurrena ospatzeko Royal Albert Hall-en. 1996. urtean, Salonga Les Misérables filmean izan zen beste behin ere, orduko horretan Fantineren papera egiten. Éponine interpretatu zuen berriz ere Hawaiin biran egon zen Londreskomusikalaren ekoizpenean.

2009. urtean Corazón Aquinoren filipinar politikariaren hiletan kantatu zuen.

 Filmografia 
Besteak beste, lan hauexetan hartu du parte:

 Diskografia 

 Bakarlari 


 Sariak eta aintzatespenak 

 Lakandulako Ordenako komandantea (Filipinak, 2008).link=Archivo:PHI_Order_of_Lakandula_Commander_BAR.svg|50x50px
 Gusi Peace saria (2009)
 Disney Legend (2011).

 Erreferentziak 

 Kanpo estekak 
 Gune ofiziala


Kategoria:Manilarrak
Kategoria:Ingelesezko abeslariak
Kategoria:Filipinetako emakume aktoreak
Kategoria:Filipinetako abeslariak
Kategoria:Emakume abeslariak